หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
6 ส.ค. 2558

KC: แนวรับ 3.90 บาท แนวต้าน 4.36 บาท
ประเด็นวิเคราะห์:
– KC จากที่เคยแนะนำไปในบทวิเคราะห์ เมื่อวันที่ 3 ส.ค. ทีผ่านมาและ Take Profit ไปแล้ววานนี้ที่ 4.22 บาท แต่จากภาพล่าสุดที่ยังดูดี จากภาพการพักตัวดูชัดเจนขึ้น ในรูปแบบของ Pennant Pattern (ธงสามเหลี่ยม ซึ่งเป็นรูปแบบหนึ่งของ Flag Pattern ซึ่งถือเป็นรูปแบบในกลุ่ม Continuous Pattern ที่ราคาจะพักตัวในกรอบ ก่อนที่จะ Breakout ออกมาได้และเคลื่อนที่ไปตามแนวโน้มเดิม) ทำให้คาดหวังว่าจะเห็นแนวโน้มการขึ้นต่อของ KC ได้ในระยะถัดไป
– การแกว่งตัวของ KC มีจุดดีตรงที่ราคาค่อยๆยกฐานขึ้นมา พร้อมทั้งยืนเหนือแนว SMA 5 วัน ได้ตลอด สะท้อนได้ถึงราคาที่กำลังอยู่ในแนวโน้มขาขึ้นระยะสั้นที่แข็งแกร่ง (แม้ราคาจะช่วงท้ายจะย่อตัวลงบ้าง แต่ถือเป็นเรื่องปกติที่จะเกิดขึ้นหลังจากขึ้นไปทดสอบแนวต้านเดิมที่ 4.22 บาท)
– คาดว่าราคาจะสามารถดีดตัวขึ้นได้ เพื่อกลับไปทดสอบแนวขอบบนของ Pennant ที่บริเวณ 4.22 บาท หากผ่านได้รอบนี้มีโอกาสขึ้นทดสอบแนวต้านถัดไปที่บริเวณจุดสูงสุดของวันที่ 19 พ.ค. ที่ 4.74 บาท
– ซื้อ โดยมีเป้าหมายทำกำไรที่ 4.74 บาท และตั้งจุดตัดขาดทุนที่ 3.90 บาท